Source: https://www.autora.sk/zmeny-v-dph-pre-rok-2019-preradenie-ubytovacich-sluzieb-do-nizsej-sadzby-dph/
Timestamp: 2019-01-21 16:14:40+00:00
Document Index: 3831166

Matched Legal Cases: ['§ 27', '§ 19', '§ 25', '§ 25', '§ 55', '§ 55', '§ 27', '§ 27', '§ 19']

Novela č.323/2018 Z.z. – preradenie ubytovacích služieb do nižšej sadzby DPH (rok 2019) | AUTORA
Novela č.323/2018 Z.z. – preradenie ubytovacích služieb do nižšej sadzby DPH (rok 2019)
22/11/2018 29/12/2018 Ing. Vladimír Pastierik	DPH Novela DPH 2019.	14 komentárov
2.39 strany
NR SR schválila novelu zákona č.222/2004 Z.z. o dani z pridanej hodnoty v znení neskorších predpisov s účinnosťou od 1. januára 2019; obsahom tejto novely je preradenie ubytovacích služieb do nižšej sadzby dane. Podrobné porovnanie zmien zákona o DPH nájdete v Inteligentných zákonoch Zákon o DPH
Znížená sadzba DPH 10 % zo základu dane sa uplatňuje na – ubytovacie služby ( 27/2/a). Ide o také ubytovacie služby, ktoré sú zaradené podľa Kódu štatistickej klasifikácie produktov podľa činností (CPA) pod kód 55-Ubytovacie služby (príloha 7a).
55 Ubytovacie služby (euronariadenie č.451/2008; www-eur-lex.europa.eu)
55.10 Hotelové a podobné ubytovacie služby
55.10.1 Služby poskytované v izbách alebo v ubytovacích jednotkách pre návštevníkov, s denným upratovaním (okrem ubytovania viacerých návštevníkov v rôznych obdobiach počas roka)
– ubytovanie viacerých návštevníkov v rôznych obdobiach počas roka mimo svojho obvyklého bydliska, pozri 55.20.12
– poskytovanie ubytovania spravidla na niekoľko dní alebo týždňov v hotelových izbách, hotelových apartmánoch, moteloch, v liečebných alebo podobných zariadeniach s poskytovaním služieb denného upratovania a iných služieb
55.20 Turistické a ostatné krátkodobé ubytovacie služby
55.20.1 Turistické a ostatné krátkodobé ubytovacie služby
55.20.11 Služby poskytované v izbách alebo v ubytovacích jednotkách pre návštevníkov v ubytovniach pre mládež, turistických ubytovniach a chatách
– poskytovanie ubytovania v mládežníckych ubytovniach, horských chatách a dovolenkových chatách s menším rozsahom poskytovaných služieb
– poskytovanie ubytovania v nehnuteľnostiach na určitý časový úsek
55.20.19 Ostatné krátkodobé ubytovacie služby v izbách alebo v ubytovacích jednotkách pre návštevníkov bez denného upratovania
– ubytovacie služby v izbách alebo ubytovacích jednotkách (so službami, ktoré sa poskytujú menej ako denne), napr. v prázdninových domoch, hosťovských bytoch, bungalovoch a chatách pre osoby, ktoré pravidelne odchádzajú z miesta bydliska a potrebujú ubytovanie denného alebo týždenného charakteru
55.30 Prevádzka táborísk, rekreačných a dovolenkových kempov
55.30.1 Prevádzka táborísk, rekreačných a dovolenkových kempov
– poskytovanie miesta pre rekreačné vozidlá alebo stany, pre osoby, ktoré opustili svoje sídla na niekoľko dní alebo týždňov
– poskytnutie miest pod ochrannými prístreškami alebo miest na táborenie, miest pre rozloženie stanov a spacích vakov
– horské chaty, chatky a mládežnícke hostely, pozri 55.20.11
55.30.12 Služby rekreačných a dovolenkových kempov
– poskytovanie nocľahu, kombinovaného so stravou a rekreačnými alebo školiacimi službami v kampingovom komplexe pre dospelých, mládež alebo deti s účtovaním kompletných služieb
55.90 Ostatné ubytovacie služby
55.90.1 Ostatné ubytovacie služby
– poskytovanie ubytovania v študentských domovoch a školských internátoch, ktoré sú súčasťou škôl a univerzít
– poskytovanie ubytovania v študentských domovoch a školských internátoch pre účastníkov konferencií alebo turistov počas dovolenky, pozri 55.20.19
– poskytovanie ubytovania v ubytovniach pre robotníkov alebo kempoch zvyčajne na krátky čas alebo na sezónu
– poskytovanie ubytovania v izbách alebo ubytovacích jednotkách pre miestnych obyvateľov trvale ubytovaných v izbách alebo penziónoch a miestnych kluboch
– mládežnícke ubytovne, pozri 55.20.11
– študentské domovy, školské internáty, pozri 55.90.11
Postupy účtovania 2018 – zmeny od 1. októbra 2018
Účtovná závierka v podvojnom účtovníctve 2018
being.benka says:
22/11/2018 at november 22, 2018
Ako sa bude hľadieť na ubytovacie služby, kde súčasťou ubytovania sú aj raňajky (raňajky v cene)?
Bude sa za hlavnú službu považovať ubytovanie a raňajky za vedľajšiu s tým, že ostane na všetko jednotná sadzba DPH10 %, alebo budú musieť hotely rozdeliť službu na ubytovanie s 10%DPH a stravovanie s 20% DPH?
Podobná otázka sa riešila, že čo je súčasťou nájomného (či aj napr. upratovanie, strážna služba, parkovanie a podobne).
Spravidla sa prezentoval logický názor, že DPH vedľajších nákladov – sa riadi podľa hlavnej služby.
Podľa tejto úvahy hlavným predmetom plnenia je ubytovanie a vedľajšie služby (napr. raňajky) vstupujúce do ocenenia hlavnej služby by mali mať rovnaký daňový režim (teda 10 % DPH).
Odporúčame ešte sledovať aj ďalšie názory
Consulo says:
23/11/2018 at november 23, 2018
Ubytovavanie zvycajne zarezervuju dopredu, budu take pripady, ze zaplatia zalohu v roku 2018, zaloha sa vysporiada s 20% DPH, plnenie bude az v roku 2019, a vyuctovanie bude uz 10% DPH. To znamena, ze ide o opravu zakladu dane. Vyuctovacie faktury vstupuju do sekcii C1 pripadne D2 kontr. vykazu. Uvazujem spravne? Dakujem.
V prechodných ustanoveniach nie sú aplikačné pravidlá, zrejme preto, že postup pri zmene sadzby dane generálne upravuje § 27/3 zákona o DPH nasledovne.
Pri zmene sadzby dane sa použije pri každom vzniku daňovej povinnosti sadzba dane platná v deň vzniku daňovej povinnosti.
Potom uvažujem nasledovne.
Ak deň vzniku daňovej povinnosti leží v roku 2018 z dôvodu prijatia peňažnej zálohy (§ 19/4), potom je tam stará sadzba dane.
Ak deň vzniku daňovej povinnosti leží v roku 2019 (napr. z titulu doplatku), potom sa na doplatok uplatni nova sadzba dane.
Usudzujem, že nejde o opravu základu dane (vrátenie plnenia, zvýšenie ceny) podľa § 25/1 zákona o DPH – tam by sa mala podržať sadzba platná v čase vzniku (§ 25/7).
Treba tvorivo aplikovať uvedené pravidlá a sledovať aj ďalšie názory
pbfoltyn says:
07/12/2018 at december 7, 2018
Ak spoločnosť s.r.o. sa stane platiteľom DPH k 01.01.2019 a zakúpi mot. vozidlo v 12/2018, môže si DPH uplatiť podľa par. 55 v 01/2019? Ide novozaloženú s.r.o., registráciu na DPH už má k 01.01.2019. Je to na prelome rokov a doklad o kúpe bude z 12/2018.
Novo registrovaný platiteľ DPH má nárok na tzv. “oddanenie” majetku v prvom daňovom priznaní podľa pravidiel § 55 zákona o DPH.
Toto pravidlo má zámer, aby bola uznaná DPH na vstupe, lebo po dni registrácie sa plnenia na výstupe zdaňujú – auto je režijný nákup, ktorý sa premietne do dane na výstupe v hlavnom predaji spoločnosti (tovar alebo služby).
Z uvedeného odvodzujem, že sa oddanenie v § 55 týka aj auta.
14/12/2018 at december 14, 2018
ak slovenský prepravca platiteľ DPH urobí prepravu tovaru z Ruska na Slovensko a faktúru vystaví na švajčiarsku firmu, pričom táto firma nie je uvedená na CMR, podlieha preprava DPH ?
Otázka sa netýka novely, preto presmerujte prosím túto otázku na špecialistu na DPH pani Jablonkovú
tomcany says:
29/12/2018 at december 29, 2018
Dobrý deň, myslíte, že uvedené platí aj pre tzv. ubytovne pre zamestnancov rôznych zamestnávateľov ? Ak sme v postavení podniku, ktorý vlastní ubytovňu, prenajímame niektoré izby priamo inej spoločnosti pre jej zamestnancov, ale máme zmluvy aj s fyzickými osobami – občanmi o ubytovaní, ktorí tu taktiež dochádzajú za prácou. Ubytovňa je však prístupná aj pre širokú verejnosť, ak by bol o ňu záujem. V ustanovení zákona som nepostrehol, že by sa riešilo, komu sa ubytovanie poskytuje, či zdaniteľnej alebo nezdaniteľnej osobe. Mám preto za to, že ubytovanie od januára (aj keď zmluvy boli uzatvorené ešte v r. 2017) budeme všetkým subjektom faktúrovať s 10% DPH, správne ?
Znížená 10 % sadzba DPH platí pre ubytovanie tak ako ho definuje Klasifikácia stavieb v prílohe novely; patrí tam aj “ubytovanie v ubytovniach pre robotníkov” pod kódom KS 55.90.12:
Táto subkategória zahŕňa – poskytovanie ubytovania v ubytovniach pre robotníkov alebo kempoch zvyčajne na krátky čas alebo na sezónu
Novela sa dotkla len § 27 zákona o DPH; znížená sadzba platí pre všetkých kupujúcich (zdaniteľné aj nezdaniteľné osoby).
Napokon to bolo zámerom, aby bolo ubytovanie potenciálne lacnejšie, a bol tak podporený cestovný ruch.
miriam2 says:
keď hosť platí za ubytovanie v roku 2018 , tak mu zúčtujem za ubytovanie sadzbu DPH 20 %, aj keď platí aj za ubytovanie roku 2019.
ako postupovať v prípade: ak hosť platí za ubytovanie v roku 2019 aj za ubytovanie v roku 2018, môžem mu ho zúčtovať zo sadzbou 10 % za všetky dni? alebo mám rozdeliť dni, ktoré patria do roku 2018 s 20% DPH a dni v roku 2019 s 10 % DPH?
30/12/2018 at december 30, 2018
Postup pri zmene sadzby dane generálne upravuje § 27/3 zákona o DPH tak, že sa použije sadzba dane platná v deň vzniku daňovej povinnosti.
Daň vzniku daňovej povinnosti je pri službe – deň dodania (§ 19/2).
Ak uvažujeme, že ubytovanie je dodané až posledným pobytovym dňom, ktorý leží v roku 2019 – použije sa nova sadzba DPH, teda 10 %.